Miguel de Cervantes

Miguel de Cervantes Saavedra (/sɜːrˈvæntiːz, -tɪz/ sur-VAN-teez, -⁠tiz;[5] Spanish: [miˈɣel de θeɾˈβantes saaˈβeðɾa]; ka̱tuk nswak hwa bu a̱ku̱mbvuyring 29 hywan a̱kumbvuyring bu cci kop jring bu̱ cci tsswon bu̱ nswak nnaai bu̱ a̱tuyring 1547 (assumed) – ka̱tuk nswak hwa bu̱ a̱hwa 22 hywan naai cci kop jring bu̱ cci a̱kutat bu̱ swak bu̱ a̱kutat 1616 NS) [6] A̱ yin yet a̱ntyok du̱jem Supanish, ba ku bvwo ba̱zu̱zrak na yet a̱ngwak a̱kwak a̱son u̱ du̱jem nwap Supanish bu̱ a̱ngwak du̱jem nkpa u̱ ka̱sa ka. A̱ tyyi du̱yrek u̱ jem kpa na ban nyei Don Quixote, pfwong na yin yet ka̱ssu ka̱yat npfwong du̱jem ncei ka̱pfun ni. [7][8][9] Ba̱ngwak du̱jem ba̱gungang a̱ kpa̱ yrek a̱ sak an tyang yet a̱tsatsak kpa a̱nyyi konzan ka̱ram bu̱ a̱tsatsak bu̱ a̱zu̱zrak npfwong u̱ a̱ nat du̱druu bu̱ ka̱sa ka ni an pfwong wap. [10][9]
A̱kpa̱k swatka̱sa nu nu̱ a yin sshi u̱ du̱zot nkpa yin byyi npfwong ka̱tsu̱tsrang nu na u̱ bvwuut. Sarei bu a̱mi, du̱wan npfwong nu ti bu̱ nkyang a na yin yya ni u̱ brang nwap a su kpang ka̱bvwa ka ba ru n hyywa du̱ wap sipanish a̱yet wap nu "the language of Cervantes"
U̱ du̱ryya cci kop jring bu̱ cci tsswon bu̱ nswak a̱kutat bu ̱a̱ku̱mbvuyring 1569, Cervantes a̱ wwon 
Supen ba du̱ shim nu ba a̱ syak a̱ nat Rome, ka̱yemi na sun yya pfwong u̱ ka̱ryyi cardinal. U̱ du̱ryya cci kop jring bu̱ cci tsswon bu̱ swak a̱tuyring 1570, na nwwaa soja ba̱shekkwot a̱nyyi Supen, a̱ bu̱ hok a̱shushuk nhyyu an zwang Lepanto an hywan swak u̱ du̱ryya cci kop jring bu̱ cci tsswon bu̱ nswak a̱tuyring bu̱ a̱yring 1571 ku tyyi na nyyat yya pfwong du̱ bvuk myin nu na ba. A̱ ya ka̱son bu̱ pfwong soja na a̱ su kpang cci kop jring bu̱ cci tsswon bu̱ nswak a̱tuyring bu̱ a̱pfwon 1575, ka̱ram ka ba̱tang jirgi ba̱shekkwot nyyai  ̈Barbary ba yin ku pyyem ni; na yya za tsswon na sshi an bvak nba, ba tan krum ba ku kai a̱ wwon na bra̱k a Madrid.

Ka̱tsu̱tsrang a̱tsak nkpa ka na yin jem ni La Galatea, a yin wruk nyyai u̱ zzu na u̱ du̱ryya cci kop jring bu cci tsswon bu swak a̱nunai bu a̱pfwon 1585, ma na ya ka̱son bu̱ yet a̱ntyok kwoi nkyang a cong a̱ su yet a̱ntyok ssang du̱gandu gomnati. 
Ka̱zzuan ka̱tsu̱tsrang a̱nyyi kpa Don Quixote a̱ yin wruk u̱ du̱ryya cci kop jring bu̱ cci a̱kutat bu̱ apfwon 1605, wwon anba̱hwa nu u̱ du̱ryya cci kop jring bu̱ cci a̱kutat bu̱ swak bu̱ a̱pfwon 1615. Npfwong nzaan a̱ mon bu̱ a̱kpa swak bu̱ a̱hwa 12 Novelas ejemplares (Exemplary Novels); a̱jinjing a̱bvom a̱tushuk, bu̱ Viaje del Parnaso (Ka̱ccet nat Parnassus); bu̱ echo comedias y ocho entremeses (Eight Plays and Eight Interludes). The novel Los trabajos de Persiles y Sigismunda (The Travails of Persiles and Sigismunda), ba yin na zzu na ka' kkwu u̱ du̱ryya cci kop jring bu cci a̱kutat bu swak bu a̱tuyring 1617.

Wa Medrano (ba ku bvwo du̱ casa de Medrano) á Argamasilla de Alba, nyyi ba ku bvwo nyyai nda̱son ni  17th century, da̱ ni du̱ hyywa tada Argamasilla de Alba, a̱yet a̱jaru a̱nyyi Cervantes bu bu ka̱bvwak nan swa wwon na du̱ du̱jem Don Quixote.[12][13][14][15][16][17][18]
A̱zugak yya ji na yin ssha san du̱ banyet kok nkkang swathka̱sa nu. nu a̱ yin sshi an dyeb su mon bu du̱yrek nu ti bu yya ji na yin wwut ni mada̱i.A̱ yin ssup du̱yrek Ceebantes 
ma banyet ku tsot a̱kpa ba a̱ ru jem Cerbantes nti yin kwak ka̱son.U̱ ka̱ngbap swatka̱sa nu ka Cervantes a̱ yya pfwong du̱ du̱yrek  "Saavedra" du̱yrek anwunyit nu,a̱ntyok kwok nkkang swatka̱sa  Luce López-Baralt a̱ yin hyywa du ba bvo  yin ku yei "Saavedra" du̱yrek ti hyok nyyai an wap Arabic madei shaibedraa, "bvwak yring".

Ka̱srong:Jju Wikipedia Outreach